stanford-oval/wikipedia huggingface dataset:
Spydeberg
Aiheesta muualla

Kuvia tai muita tiedostoja aiheesta Spydeberg Wikimedia Commonsissa
Østfoldin läänin kunnat
Aremark
Fredrikstad
Halden
Hvaler
Indre Østfold
Marker
Moss
Rakkestad
Råde
Rømskog
Sarpsborg
Skiptvet
Våler
Norjan läänit | Norja
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sturecompagniet

Sturecompagnietin sisäänkäynti.
Sturecompagniet on Ruotsin suurin ja tunnetuin yökerho. Se sijaitsee Tukholmassa 1800-luvulta peräisin olevassa kylpylärakennuksessa osoitteessa Sturegatan 4, Stureplanin vierellä. Sen yhteydessä on myös yökerhot Hell's Kitchen ja V. V on yökerhon VIP-tila. Sturecompagniet kuten Östermalm yleensä tunnetaan kalliina ja yläluokkaisena huvittelupaikkana. Sturecompagniet on osa Stureplansgruppen-yökerho- ja ravintolayhtymää. Emoyhtiön kaikkien osien yhteenlasketun liikevaihdon arvioitiin nousevan vuonna 2011 lähes miljardiin kruunuun.
Sturecompagnietin ovella 4. joulukuuta 1994 tapahtuneessa ammuskelussa sai surmansa neljä ihmistä ja 20 haavoittui, kun yökerhon ovelta aiemmin ystävineen käännytetty Tommy Zethraeus palasi automaattiaseen kanssa ja avasi tulen. Hän sai teostaan elinkautisen vankeustuomion ja monet tekoon muuten liittyneet henkilöt saivat eri mittaisia vankeutuomiota.
Aluskasvillisuus

Mukulaleinikkiä keväisellä metsänpohjalla.
Aluskasvillisuus on metsän alin kasvillisuuskerros, johon kuuluvat puu- ja pensaskerrosten alapuolella kasvavat varvut, ruohot, sammalet ja jäkälät. Aluskasvillisuus muodostuu kenttä- ja pohjakerroksesta.
Aluskasvillisuudessa on usein kosteampaa kuin latvuskerroksessa, ja varjossa olevan maan lämpötila ei vaihtele yhtä paljon kuin avoimen maan. Tämän vuoksi aluskasvillisuudessa menestyvät monet kosteutta vaativat elämänmuodot, kuten sammalet, saniaiset ja sienet.
Aluskasvillisuus metsätyypeittäin

Eri metsätyyppien aluskasvillisuudessa on huomattavia eroja, joten aluskasvillisuuden lajistolla ja rakenteella on keskeinen merkitys metsätyyppien luokituksessa. Kangasmetsien luokittelun ns. perussarjassa erotetaan mm. kuiva ja karu jäkälätyypin ryhmä (karukkokankaat) sekä huomattavasti rehevämpi käenkaali-mustikkatyypin ryhmä (lehtomaiset kankaat).
Aluskasvillisuus metsätyypeittäin > Havumetsä

Havumetsien aluskasvillisuus on melko vähälajista köyhän ja happaman maaperän sekä viileän ilmaston vuoksi. Tyypillisiä lajeja ovat sammalet ja jäkälät sekä erilaiset ainavihannat varvut, kuten mustikka ja puolukka. Nämä muodostavat usein tiheitä kasvustoja. Sieniäkin esiintyy runsaasti. Havumetsävyöhykkeen eteläosissa (Viro, Keski-Ruotsi, Lohjan seutu) on myös kalkkikiviseutuja, joissa esiintyy tavallista runsaammin eteläisempää kasvillisuutta.
Aluskasvillisuus metsätyypeittäin > Lehtimetsä

Lauhkean vyöhykkeen lehtimetsissä monet aluskasvit aloittavat kasvunsa aikaisemmin keväällä kuin korkeat puut, mikä johtuu valon paremmasta saatavuudesta. Kesäisin aluskasvillisuus on vähäistä ja ainoastaan varjoa suosivat kortteet, sinivuokot, taponlehti ja saniaiset viihtyvät siellä. Keväisin metsänpohjat täyttyvät karun talven jäljiltä kevätkukkijoista, joita ovat valkovuokko, sinivuokko, kevätesikko, narsissit, käenrieskat, lumikello, näsiä, imikkä, idänsinililja ja keltavuokko.
Kuusimetsää ja sen tyypillistä aluskasvillisuutta Keski-Ruotsissa.
Käännös suomeksi
Stureby

Uddeholmsvägen Sturebyssä.
Stureby on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu Enskede-Årsta-Vantörin kaupunginosa-alueeseen. Kaupunginosa on 2,05 neliökilometrin suuruinen. Aluetta alettiin asuttaa vuonna 1921, mutta vielä tuolloin se tunnettiin nimellä Ersta Villastad. Nykyinen nimi juontaa juurensa Sten Sture nuoremmasta. Kaupunginosassa sijaitsee Sturebyn metroasema.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Sulfonyyli

Sulfonyyliryhmän rakenne
Sulfonyyli on orgaanisessa kemiassa funktionaalinen ryhmä, joka on peräisin sulfonihaposta kun siitä on poistettu hydroksyyliryhmä. Sulfonyyliryhmän yleinen kaava voidaan kirjoittaa: R-S(=O)2-R'.  Sulfonyyliryhmien nimet muodostetaan -syyli-päätteellä, kuten esimerkiksi tosyylikloridissa (p-tolueenisulfonyylikloridi, CH3C6H4SO2Cl) tai mesyylikloridissa (metyylisulfonyylikloridi, CH3SO2Cl).
Sture Sivertsen

| Sture Sivertsen> Henkilötiedot |
| --- | --- |
Syntynyt: 16. huhtikuuta 1966 (ikä 58) Levanger, Norja
Uran tiedot
Pituus:  190 cm
Seura:  Leirodal IF
Laji:  maastohiihto 
Maailmancup
Kaudet:  1990–1999
Voitot:  1
Palkintokorokkeella:  9
| Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Maa:   Norja> Miesten maastohiihto. |
| --- | --- | --- | --- |
|  Kultaa | Nagano 1998 |  viesti |  |
|  Hopeaa | Lillehammer 1994 |  viesti |  |
|  Pronssia | Lillehammer 1994 |  50 km (p) |  |
| MM-kilpailut  | MM-kilpailut  | MM-kilpailut  |  |
|  Kultaa | Falun 1993 | 10 km (p) |  |
|  Kultaa | Falun 1993 | viesti |  |
|  Kultaa | Thunder Bay 1995 | viesti |  |
|  Kultaa | Trondheim 1997 | viesti |  |
Sture Sivertsen (s. 16. huhtikuuta 1966 Levanger, Norja) on norjalainen maastohiihtäjä.
Sivertsen aloitti hiihtämisen jo pikkupoikana. Maastohiihdon maailmancupissa hän debytoi kaudella 1989–1990 ja saavutti ensimmäisen palkintosijansa vuonna 1991 Holmenkollenin 50 kilometrillä oltuaan kolmas. Ensimmäisissä arvokisoissaan 1991 Val di Fiemmessä hän oli 30 kilometrin perinteisen hiihtotavan kilpailussa seitsemäs. Seuraavissa MM-kisoissa 1993 Falunissa hän voitti kymmenen kilometrin perinteisen hiihtotavan kilpailun ja hiihti lisäksi Norjan kultaa saavuttaneessa viestijoukkueessa.
1994 Lillehammern olympialaisissa Sivertsen saavutti 50 kilometrin perinteisen hiihtotavan kilpailussa pronssia ja viestistä hopeaa. 1995 Thunder Bayssa hän voitti jälleen Norjan joukkueessa MM-kultaa viestissä kuten myös kaksi vuotta myöhemmin Trondheimin MM-kisoissa. 1998 Naganon olympialaisissa Sivertsen oli Norjan viestijoukkueen aloittaja, mutta väsähti matkalla ja toi joukkueen vaihtoon vasta kymmenentenä, mutta lopulta Norja ylsi tälläkin kertaa viestikultaan. Sivertsen lopetti hiihtouransa vuonna 1999.
Seuratasolla Sivertsen edusti Leirodal IF:ää. Siviiliammatiltaan hän on maanviljelijä. Hän harrastaa metsästystä ja kalastusta. Hänellä on vaimo ja yksi poika.
Alice (nimi)

| Alice |
| --- | --- |
Nimipäivä:   
– suomenkielinen:  –
– ruotsinkielinen:  14. heinäkuuta
– ortodoksinen:  –
Muunnelmia:  Aliisa
Vastineita eri kielissä:  Alisa, Alicia
Nimen alkuperä:  Adelaide, saksalainen, jumalien neuvolla hallitseva
Infobox OKNimi-testi OK: 
Alice on alun perin ranskalainen, myös muun muassa englanninkielisissä maissa yleinen naisen etunimi. Alkujaan se on muunnos muinaisgermaanisesta nimestä Adeleidis, joka merkitsee jalosukuista ja jonka yleisin nykyisinkin käytössä oleva muoto on Adelaide. Toisaalta Alice on voitu käsittää myös muunnokseksi nimestä Elisabet tai Aleksandra.
Suomessa Alice-nimisiä naisia on Digi- ja väestötietoviraston tietojen mukaan ollut vuoden 2019 loppuun mennessä 11 697. Nimestä on käytössä myös suomenkielinen muoto Aliisa. Alicen nimipäivä on suomen­ruotsalaisen kalenterin mukaan 14. heinäkuuta, joka suomenkielisen kalenterin mukaan on Aliisan nimi­päivä.
Kuvitteellisia henkilöitä

Alice, suom. Liisa, tyttö Lewis Carrollin fantasiaromaaneissa Liisa ihmemaassa ja Liisan seikkailut peilimaailmassa
Alice, tyttö Wim Wendersin elokuvassa Alice in den Städten
Alice, Arthur Pennin elokuvassa Alicen ravintola
Alice, elokuvassa Resident Evil
Alice, päähenkilö Martin Scorsesen elokuvassa Alice ei asu enää täällä
Alice, tasohyppelypelissä Alice: Madness Returns
Alice Cullen, Cullenien vampyyriperheen jäsen tv-sarjassa Houkutus
Alice Glick, tv-sarjassa Simpsonit
Alice Horton, tv-sarjassa Päivien viemää
Alice Longbottom, Feeniksin killan jäsen Harry Potter -kirjasarjassa
Alice Pieszecki, toimittaja tv-sarjassa L-koodi
Alice Seno, päähenkilö Yuun mangasarjassa Alice 19th
Tietotekniikka

Lainaus "Alice sent me her cipher." on usein käytetty esimerkki kryptografiassa.
Aiheesta muualla

Kuvia tai muita tiedostoja aiheesta Alice (nimi) Wikimedia Commonsissa
Sulhanen Lapinniemen viimeinen saari

| Sulhanen Lapinniemen viimeinen saari |
| --- | --- |

Kirjailija:  Maarit Verronen
Kieli:  suomi
Genre:  paikallishistoria
Kustantaja:  BoD - Books on Demand
Julkaistu:  2014
Ulkoasu:  nidottu
Sivumäärä:  168
ISBN:  978-952-286-932
Löydä lisää kirjojaKirjallisuuden teemasivulta
Sulhanen Lapinniemen viimeinen saari on Maarit Verrosen kirjoittama paikallishistoria-aiheinen tietokirja vuodelta 2014. Kirjassa kerrotaan Helsingin Lapinlahden edustalla, Länsiväylän varressa sijaitsevan pienen, vuodesta 1989 asumattomana olleen Sulhasen saaren historiasta. Jatkona teokselle  Verronen julkaisi vuonna 2019 kirjan Varjosaari – piilossa keskellä Helsinkiä Helsingin Kulosaaren luona sijaitsevasta, samoin pienestä ja 1960-luvun lopulta asti asumattomana olleesta Varjosaaresta.
Sulhanen vuonna 1964, taustalla Lapinlahden sairaala-aluetta
Sulfur

| ”Sulfur” Slipknot |
| --- | --- | --- |

Singlen tiedot
 Albumilta: All Hope Is Gone
 Äänitetty : helmi–kesäkuu 2008
 Julkaistu: 15. kesäkuuta 2009
 Tekijä(t): Corey Taylor (sanoitus) Joey Jordison, Paul Gray
 Tyylilaji: alternative metal
 Kesto: 04.37
 Levy-yhtiö: Roadrunner
Slipknotin muut singlet
| ”Dead Memories” 2008 | ”Sulfur” 2009 | ”Snuff” 2009 |
Sulfur on kappale yhdysvaltalaisen vaihtoehtometallia soittavan yhtyeen Slipknotin All Hope Is Gone -albumilta vuodelta 2008. Kappale on myös Rock Band -videopelissä.
Spybot – Search & Destroy

| Spybot – Search & Destroy |
| --- | --- |
 Version 1.5.2 aloitussivu.
Luoja:  Patrick Michael Kolla
Kehittäjä:  Safer Networking Limited
Tiedot
Ohjelmistotyyppi:  Vakoilu- ja mainosohjelmien poistotyökalu
Alusta:  Windows, Windows Mobile ja Symbian OS
Ohjelmointikielet:  Delphi
Lisenssi:  Yksityinen omistusoikeus
Aiheesta muualla
SpyBot.info
Spybot – Search & Destroy (S&D) on ilmainen vakoilu- ja mainosohjelmien poistotyökalu Microsoft Windows-laitteille. Se on saatavilla 24 eri kielellä, myös suomeksi.
SpyBot on tarkoitettu internet-selailussa mahdollisesti uhkaavien vaarojen torjuntaan. Haittaohjelmien lisäksi Spybot puhdistaa rekisterin ei-toivottavista evästeistä.
Versiot

Spybot – Search & Destroy on saatavilla omaan käyttöön ilmaiseksi. Erillinen laajempi maksullinen versio on saatavilla ammattilaisille ja yrityskäyttöön. Maksullinen versio sisältää BitDefenderin moottorilla varustetun virustorjuntaohjelman.
Aiheesta muualla

Viralliset sivut(englanniksi)
Viralliset foorumit (englanniksi)
Spybot-ohjeet (Arkistoitu – Internet Archive) (suomeksi)
Spyker D12

| Spyker D12 Peking-to-Paris |
| --- | --- |

Valmistustiedot
Valmistusmaa:  Alankomaat
Valmistaja:  Spyker Cars
Valmistusvuodet:  2007–
Korimalli:  5-ovinen sedan
Luokka:  SUV
Edeltäjä:  ei edeltäjää
Seuraaja:  tuotannossa
Teknisesti samankaltaisia:  -
Tekniset tiedot
Moottori:  W12
Iskutilavuus:  n. 5000 cm3
Teho:  500 hv
Huippunopeus:  295 km/h
Kiihtyvyys:  5,0 s (0–100 km/h)
Vetotapa:  neliveto
Kulutus:  -
IMG_4074 (231046270).
Spyker D12 Peking-to-Paris on Spyker Carsin valmistama luksusluokan neliovinen SUV, joka esiteltiin vuoden 2006 Geneven autonäyttelyssä. Tuotannon on tarkoitus alkaa vuoden 2007 loppupuolella, esittelyn jälkeen mallia on jo tilattu yli 100 kappaletta. Alun perin auto suunniteltiin Pohjois-Amerikan markkinoita varten. Nimi Peking-to-Paris viittaa Peking To Paris -autokilpailuun jossa Spyker-merkkinen auto tuli toiseksi vuonna 1907.
Auton takaovet ovat ns. kaappariovet, mikä on harvinaista SUV-tyyppiselle autolle. Sivuikkunat ovat kaksiosaiset ja autossa on muutenkin monia suunnitteluyksityiskohtia lainattu Spyker C8 -mallista. Myös erikoista SUV-mallille on auton sedan -tyyppinen kori.
Moottorit

6.0 - 500 hv
Mitat

Pituus: 4 950 mm
Leveys: 2 000 mm
Korkeus: 1 775 mm
Akseliväli: 2 855 mm
Omamassa: 1 850 kg
Steamboat Springs

| Steamboat Springs |
| --- | --- |

 Koordinaatit: 40°28′35″N, 106°49′36″W 
Valtio:  Yhdysvallat
Osavaltio:  Colorado
Piirikunta:  Routt
Pinta-ala:  
 – Kokonaispinta-ala:  26 km²
 – Josta vettä:  0 km² (0 %)
Korkeus:  2 052 m
Väkiluku (2000):  9 815
 – Väestötiheys:  377,5 as./km²
Aikavyöhyke:  UTC–7 (kesäaika UTC–6)
 
 http://www.ci.steamboat.co.us/ 
Infobox OKVirheellinen NIMI-arvo: 
Yampa River: Charlie's Hole ("C-Hole") Steamboat Springsissä
Steamboat Springs on kaupunki ja talviurheilukeskus Routtin piirikunnassa, Coloradossa. Vuonna 2000 kaupungissa asui 9 815 ihmistä.
Kaupunki on saanut nimensä lähteen mukaan, jonka ääntely muistutti höyrylaivan (engl. steamboat) ääntä.
Steamboatin hiihtokeskus sijaitsee kaupungin itäpuolella Mount Werner -vuoren tienoilla. Hiihtokeskuksessa on järjestetty lukuisia yhdistetyn maailmancupin osakilpailuja.
Aiheesta muualla

Steamboat Springsin nettisivut (Arkistoitu – Internet Archive)(englanniksi)
Wikimedia Commonsissa on kuvia tai muita tiedostoja aiheesta .
Souls of Black

| Souls of Black Testament |
| --- | --- | --- |

Studioalbumin tiedot
 Äänitetty : Fantasy Studios, Berkeley, Kalifornia, USA
 Julkaistu: 1990
 Tuottaja(t): Michael Rosen, Testament
 Tyylilaji: thrash metal
 Kesto: 39.07
 Levy-yhtiö: Atlantic, Megaforce
Listasijoitukset
  Yhdysvallat – 73.
Testamentin muut julkaisut
| Practice What You Preach 1989 | Souls of Black 1990 | The Ritual 1992 |
Souls of Black on thrash metal -yhtye Testamentin julkaisema studioalbumi vuodelta 1990. Albumin kansikuvan on tehnyt William Benson.
Kappalelista

Kaikki kappaleet Testamentin kirjoittamina:
Beginning of the End – 0.35
Face in the Sky – 3.53
Falling Fast – 4.05
Souls of Black – 3.22
Absence of Light – 3.54
Love to Hate – 3.40
Malpractice – 4.43
One Man's Fate – 4.49
The Legacy – 5.30
Seven Days of May – 4.40
Kokoonpano

Chuck Billy – laulu
Alex Skolnick – soolokitara
Eric Peterson – rytmikitara
Greg Christian – basso
Louie Clemente – rummut
Aiheesta muualla

Souls of Black Discogsissa. (englanniksi)
Albumi Souls of Black Encyclopaedia Metallum -sivustolla (englanniksi)
Souls (pelisarja)

| Souls |
| --- | --- |
Kehittäjä:  FromSoftware
Julkaisija:  Bandai Namco Entertainment   FromSoftware (Japani)
Suunnittelija:  Hidetaka Miyazaki
Lajityyppi:  toimintaroolipeli
Ensijulkaisu:  Demon’s Souls (2009)
Viimeisin julkaisu:  Dark Souls III (2016)
Aiheesta muualla
MobyGames
Lisää peliartikkeleitaVideopelien teemasivulla
Souls on epävirallinen nimitys FromSoftwaren kehittämälle toimintaroolipelisarjalle. Sarjan aloitti vuonna 2009 PlayStation 3:lle julkaistu Demon’s Souls. Jatko-osa Dark Souls julkaistiin 2011, jonka jälkeen on julkaistu vielä Dark Souls II vuonna 2014 ja Dark Souls III vuonna 2016. Pelisarjaan kuuluvaksi sisällytetään joskus myös vuoden 2022 peli Elden Ring.
Pelisarjan pelit ovat kolmannesta persoonasta kuvattuja toimintaroolipelejä, jotka keskittyvät asein ja taioin käytävään taisteluun hirviöitä vastaan. Pelaajat taistelevat loppuvastuksia vastaan, ovat vuorovaikutuksessa tietokoneen ohjaamien hahmojen kanssa ja seikkailevat avoimessa, keskiaikaisteemaisessa pelimaailmassa tavoitteenaan edetä tarinassa. Pelit ovat tunnettuja vaikeudestaan.
Pelit

| Peli | Julkaisuvuosi | Alustat | Tarina | Aikakausi | Lajityyppi | Ohjaaja |
| --- | --- | --- | --- | --- | --- | --- |
| Demon’s Souls | 2009 | PlayStation 3 | Erillinen tarina | keskiaika | toimintaroolipeli, fantasia, trilleri | Hidetaka Miyazaki |
| Dark Souls | 2011 | PlayStation 3, Xbox 360, PC | Dark Souls | keskiaika | toimintaroolipeli, fantasia | Hidetaka Miyazaki |
| Dark Souls II | 2014 | PlayStation 3, Xbox 360, PlayStation 4, Xbox One, PC | Dark Souls | keskiaika | toimintaroolipeli, fantasia | Tomohiro Shibuya |
| Dark Souls III | 2016 | PlayStation 4, Xbox One, PC | Dark Souls | keskiaika | toimintaroolipeli, fantasia | Hidetaka Miyazaki |
Pelisarjaan liittyvät pelit

FromSoftware julkaisi maaliskuussa 2015 Bloodbornen PlayStation 4:lle. Pelin ohjasi Souls-pelisarjan luoja Hidetaka Miyazaki. Vaikka peli on immateriaalioikeudeltaan itsenäinen tuote eikä virallinen Souls-peli, on siinä samoja elementtejä ja teemoja kuin Souls-pelisarjassa. Tämän takia se usein liitetään Souls-peleihin.
Myynti

Dark Souls -pelien kaksi ensimmäistä osaa olivat myyneet yhteensä yli 8,5 miljoonaa kappaletta heinäkuuhun 2015 mennessä.
Sarjan pelit olivat myyneet yli 27 miljoonaa kappaletta toukokuuhun 2020 mennessä.
Stureforsin linna

Stureforsin linna.
Stureforsin linna (ruots. Sturefors slott) on linna Linköpingin kunnassa, Itä-Götanmaalla, Ruotsissa. Se sijaitsee Erlången-järven tuntumassa, pari kilometriä Stureforsin taajamasta. Kolmekerroksisen kivilinnan suunnitteli ruotsalainen arkkitehti Nicodemus Tessin nuorempi, ja se valmistui vuonna 1704. Rakennuttaja oli valtiomies Carl Piper. Nykyään linna kuuluu Bielke-suvulle.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa ja kuvia Stureforsin linnasta (Arkistoitu – Internet Archive) (ruotsiksi)
Slottsguiden (ruotsiksi)
Suomi–Korea-seura

Suomi–Korea-seura on 1970 perustettu, puoluepoliittisesti sitoutumaton ystävyysseura, jonka tavoitteena on Suomen ja Korean demokraattisen kansantasavallan eli Pohjois-Korean ystävällisten suhteiden kehittäminen ja lujittaminen sekä maitten välisen taloudellisen ja sivistyksellisen vuorovaikutuksen edistäminen samoin kuin Korean rauhanomaisen jälleenyhdistämisen edistäminen. Seuran edeltäjä oli 6. elokuuta 1968 perustettu Suomi–Korea ystävyyskomitea.
Seuran alkuajan toimintaa väritti sen työ diplomaattisuhteiden saamiseksi Suomen ja Pohjois-Korean välille, joka tapahtuikin 1973.
Suomi–Korea-seuran vaikutuksesta perustettu eduskunnan Korea-solidaarisuusryhmä oli eduskuntahistorian ensimmäinen ystävyysryhmä.[lähde? ] Vuosina 1973–1997 toimi seuran yhteydessä myös Suomalais-korealainen kauppayhdistys, jonka toiminta jäi vähäiseksi.
1990-luvulla seura oli organisoimassa yhteistyössä Via Dolorosa -järjestön kanssa useita junavaunuja sisältäneen ruoka- ja avustuskuorman lähettämisessä ja jakamisessa Pohjois-Korean pahimmin tulvista kärsiville alueille. Syksyllä 2016 Suomi–Korea-seura toimitti 300 kg Lääkärin sosiaalinen vastuu ry:n keräämää lääketieteellistä kirjallisuutta Pohjois-Koreaan. Vuonna 2020 seura osallistui yhdessä pohjoismaisten Korea-ystävyysseurojen sekä ruotsalaisen Trosgnistans Mission -järjestön kanssa projektiin, jonka avulla saataisiin Pohjois-Koreaan toimitettua koronatestauslaitteisto. Seuralla on Pjongjangissa myös kummikoulu, jonka toimintaa se tukee. Tämän lisäksi Suomi–Korea-seura on ollut auttamassa korealaisia eri alojen asiantuntijoita heidän vieraillessaan Suomessa.
Seuran ensimmäisiä puheenjohtajia olivat Rakennustyöväenliiton toimitsija Kauko Aaltonen ja tuolloinen sosiaali- ja terveysministeri Osmo Kaipainen. Vuosina 1985–2006 Korea-seuraa johti kansanedustaja Pekka Leppänen, joka toimi seuran kunniapuheenjohtajana ennen kuolemaansa. Seuran puheenjohtajana on vuodesta 2015 eteenpäin toiminut Pekka Kotkasaari Riihimäeltä.
Parhaimmillaan seuralla on ollut ainakin 450 jäsentä; nykyään jäseniä on noin 250. 
Seuran kotipaikkakunta on Helsinki ja paikallisosastoja tai toimintaa on ollut myös Tampereella, Turussa, Porissa, Seinäjoella, Vaasassa ja Pohjois-Pohjanmaalla. Seura julkaisee neljästi vuodessa ilmestyvää jäsenlehteä Korean ystävät (ISSN 1458-5294), jota edelsi 1983–1997 ilmestynyt Suomi–Korea-seuran tiedote (ISSN 0359-9965).
Suomi–Korea-seuralla on vastaavasti ystävyysseura Pohjois-Koreassa: Korea-Suomi-seura. Suomessa toimii myös Suomen Juche-aatteen opintoyhdistys.
Aiheesta muualla

Suomi–Korea-seura
Aikio, Aslak: Kimin & Kekkosen aika. Kaltio, 1999, nro 3.  Artikkelin verkkoversio.
Sosiaalidemokraatit (Slovenia)

| Sosiaalidemokraatit> Socialni demokrati |
| --- | --- |
  
  
  
Perustettu:  29. toukokuuta 1993
Johto:   Tanja Fajon (pj.) 
Ideologia:   sosiaalidemokratia  kolmas tie 
Poliittinen kirjo:  keskusta-vasemmisto
Toimisto:  Ljubljana, Slovenia
Kansalliskokous:  12 / 90
EU-parlamentti:  2 / 8
Kunnanvaltuusto:  335 / 2 750
Kansainväliset jäsenyydet:  – Euroopan parlamentin sosialistien ja demokraattien ryhmä – Euroopan sosialidemokraattinen puolue – Progressive Alliance
Kotisivu:  socialnidemokrati.si
Infobox OKVirheellinen NIMI-arvo: 
Sosialidemokraatit (sloveeniksi Socialni demokrati, sloveeninkielinen lyhenne, SD) on slovenialainen keskusta-vasemmistolainen puolue, jonka nykyinen puheenjohtaja on Tanja Fajon. Vuosina 1993-2005 puolue tunnettiin nimellä "Yhdistyneiden sosiaalidemokraattien luettelo". Tällä hetkellä puolueella on Slovenian parlamentissa 12 edustajaa ja 2 edustajaa Euroopan parlamentissa. Sosiaalidemokratit ovat Euroopan parlamentin sosialistien ja demokraattien ryhmän jäseniä.
Stiklestadin kirkko

| Stiklestadin kirkko Stiklestad kirke |
| --- | --- |
 Kirkko vuonna 2007.
Sijainti:  Verdal, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1100-luku
Materiaali:  kivi
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Stiklestadin kirkko (norj. Stiklestad kirke) on Verdalin kunnassa Nordlandin läänissä Norjassa sijaitseva kivinen pitkäkirkko 1100-luvulta. Sen on perinteisesti uskottu sijaitsevan paikalla, jolla Olavi Pyhä kaatui taistelussa vuonna 1030.
Kuvia

Alttari
Kirkkosali
Urut
Aiheesta muualla

Kuvia tai muita tiedostoja aiheesta Stiklestadin kirkko Wikimedia Commonsissa
Strychnos spinosa

| Strychnos spinosa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Angiospermae
Luokka::  Rosopsida
Lahko::  Gentianales
Heimo::  Strykniinipähkinäkasvit Loganiaceae
Suku::  Strykniinipähkinät Strychnos
Laji::  spinosa
Kaksiosainen nimi
 Strychnos spinosa  Lam. 
Katso myös
   Strychnos spinosa Wikispeciesissä   Strychnos spinosa Commonsissa 
Infobox OKNimi-testi OK: 
Strychnos spinosa on strykniinipähkinäkasveihin (Loganiaceae) kuuluva kasvi. Se on piikikäs pensas tai pieni puu, jonka korkeus vaihtelee välillä 1–9 metriä. Sen lehdet ovat soikeat ja tummanvihreät sekä kooltaan noin 1,5–9 x 1,2–7,5 senttimetriä. Kasvin kukat ovat kermanvihreät. Kasvin hedelmä on pyöreä, ja siinä on puumainen kuori. Hedelmien halkaisija on 5–12 senttimetriä, ja kypsinä ne ovat väriltään keltaisesta ruskeaan. Ne sisältävät useita litteitä siemeniä.
Levinneisyys ja kasvuympäristö

Strychnos spinosaa kasvaa Etiopiassa, Keniassa, Madagaskarilla, Malissa, Mauritiuksella, Seychelleillä, Sudanissa, Tansaniassa, Ugandassa, Sambiassa sekä tuotuna Etelä-Afrikassa ja Yhdysvalloissa.
Kasvi kasvaa savannien metsissä kaikkialla trooppisessa Afrikassa, 0–1 500 metrin korkeudella merenpinnasta.
Tunnettuja nimiä

Afrikaans: groenklapper
Bemba: kaminu, musayi, sansa
Englanti: elephant orange, kaffir orange, monkey ball, monkey orange, spiny monkey ball, spiny monkey orange
Lozi: mukolo, mwimbili
Lunda: katonga, mubila, munkulunkulu
Ndebele: umhlali
Njandža: maye, mzal, mzimbili, temya
Shona: mutamba
Swahili: mpapa, mtonga
Tigrigna: gura, lokua
Tonga: muono, muteme, muwi
Käyttö

Makeat hedelmät ovat syötäviä, mutta siemenet ja raa' at hedelmät ovat myrkyllisiä. Lehdet ovat myös ihmisravintoa.
Puun lehtiä käytetään karjan rehuna.
Puuta käytetään huonekaluteollisuudessa.
Puun juurien ja öljyn sekoitusta käytetään hyttysmyrkkynä iholla.
Mehua, joka on tehty hedelmän mehusta ja juurista, käytetään korvatippoina. Juuria, lehtiä ja puun kuorta käytetään mieskunnon parannukseen. Etelä-Afrikassa zulut hoitavat käärmeenpuremia juurilla tai vihreillä hedelmillä.
Kypsä Strychnos spinosa -puun hedelmä.
Pilaantunut Strychnos spinosa -puun hedelmä.